1. ΝΟΜΟΘΕΤ. ΔΙΑΤΑΓΜΑ υπ' αριθ. 943 της 16/17 Ιουλ. 1971 (ΦΕΚ Α' 141) Περί ιδρύσεως Γεωτεχνικού Επιμελητηρίου Ελλάδος. ΚΕΦΑΛΑΙΟΝ Α' ΙΔΡΥΣΙΣ - ΣΚΟΠΟΙ - ΜΕΛΗ Ίδρυσις και Έδρα του Επιμελητηρίου Άρθρ.1.-1.Ιδρύεται Νομικόν Πρόσωπον Δημοσίου Δικαίου υπό την επωνυμίαν «Γεωτεχνικόν Επιμελητήριον της Ελλάδος» (ΓΕΩΤ.Ε.Ε), εδρεύον εν Θεσσαλονίκη και τελούν υπό την εποπτείαν του Υπουργείου Γεωργίας. 2.(Καταργήθηκε από την παρ. 5 άρθρ. 22 Νόμ 1474/1984, κατωτ. αριθ. 9). 3.Φυσικά ή νομικά πρόσωπα, χρησιμοποιούντα τα εν παρ. 2 του παρόντος άρθρου στοιχεία ως επωνυμίαν ή σήμα ή διακριτικόν τίτλον, υποχρεούνται όπως, εντός εξαμήνου προθεσμίας από της δημοσιεύσεως του παρόντος, προβούν εις πάσαν απαιτουμένην ενέργειαν δια την πλήρη διακοπήν της χρησιμοποιήσεως αυτών. Η μη εμπρόθεσμος συμμόρφωσίς των συνιστά παράβασιν των διατάξεων του Νόμ. 146/1914 «περί αθεμίτου ανταγωνισμού», τιμωρουμένην και εν περιπτώσει διαπράξεως ταύτης εξ αμελείας. Άρθρ.2-19.-(Καταργήθηκαν από την παρ. 5 άρθρ. 22 Νόμ. 1474/1984, κατωτ. αριθ. 9). 